# Ahmad Hassan al-Bakr

### Wikipedia

Kenraali Ahmad Hassan al-Bakr (arab. ‏أحمد حسن البكر‎, Aḥmad Ḥasan al-Bakr, 1. heinäkuuta 1914 – 4. lokakuuta 1982) oli Irakin pääministeri ramadanin kaappauksen jälkeen 1963, varapresidentti 1963–1964, vallankumousneuvoston puheenjohtaja ja presidentti vuosina 1968–1979.

Hän opetti kuusi vuotta alakoulussa ennen menemistään sotilasakatemiaan 1938. Hän otti osaa Rashid Alin kapinaan 1941, jolloin hänet erotettiin armeijasta, mutta otettiin takaisin 1957. Prikaatikenraalina hän kuului vapaisiin upseereihin, jotka kaatoivat monarkian 1958.

Hänet pakotettiin taas eläkkeelle 1959, koska häntä syytettiin Mosulin kapinan johtamisesta. Al-Bakr oli tuolloin Baath-puolueen jäsen ja kannatti Yhdistynyttä arabitasavaltaa. Baathistien johtavana jäsenenä hän johti vuoden 1963 vallankaappausta joka syrjäytti Abdul Karim Qassimin ja hänestä tuli pääministeri syksyyn asti. Tuolloin syrjäytetyn kuningas Feisalin sukulainen, kenttämarsalkka Abdul Salam Arif järjesti vastavallankaappauksen. Nuoremman Arifin kuoltua helikopteriturmassa baathistit syrjäyttivät tämän veljen Abd al-Rahman Arifin 1968 ja al-Bakr nimitettiin presidentiksi.

Presidenttinä al-Bakr kansallisti pian Iraq Petroleum Companyn korvaten ulkomaisille yhtiöille menetykset ja aloitti laajat talousuudistukset. Vuoden 1973 öljykriisin seurauksena valtion tulot kasvoivat voimakkaasti. Al-Bakr jatkoi edeltäjiensä varovaista viisivuotissuunnitelmaa, mutta alkoi investoida teollisuuteen kun tulot kasvoivat.

Hän lähestyi Yhdistynyttä arabitasavaltaa ja muutti maan lipun panarabismin mukaiseksi. Maan suhteita Neuvostoliittoon lähennettiin ja maiden välillä solmittiin ystävyyssopimus. Al-Bakrin hallitus avusti Syyriaa jom kippur -sodassa Israelia vastaan. Kurdien ja hallituksen yhteenotot jatkuivat ja 1974 pohjois-Irakissa käytiin raskaita taisteluja hallituksen ja kurdijoukkojen välillä. Kurdit saivat tukea Iranista aika 1975 alkuun asti, jolloin maat sopivat rajariitansa ja apu ja sen myötä kapina hiipuivat.

Al-Bakr nimitti serkkunsa Saddam Husseinin varapresidentiksi. Presidentin vanhetessa valta siirtyi yhä enemmän hänelle.

Heinäkuun 1978 laki teki kaikesta poliittisesta toiminnasta Baath-puolueen ulkopuolella kuolemalla rankaistavaa. 16. heinäkuuta 1979 65-vuotias al-Bakr jätti presidentinviran terveyssyistä Saddamille. Hänen kuolemaansa 1982 ei huomioitu maassa laajalti.

| Irakin presidentit
Muhammad Najib al-Ruba'i | Abdul Salam Arif | Abd al-Rahman Arif | Ahmad Hassan al-Bakr | Saddam Hussein | Ghazi al-Yawar* | Jalal Talabani

Haettu osoitteesta http://fi.wikipedia.org../../../a/h/m/Ahmad_Hassan_al-Bakr_1461.html

Luokka: Irakin presidentit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Deutsch
- English
- Français
- Nederlands
- Slovenščina
- Svenska